
98 DR.30.11.2021 

 
Tuan Ahmad Tarmizi bin Sulaiman [Sik]: Terima kasih Tuan Pengerusi. Saya 

terus Butiran 020000 – Pembangunan Modal Insan. Dalam butiran ini, program Technical 
and Vocational Education and Training (TVET) dengan izin, merupakan program paling 
utama dalam pembangunan modal insan. Namun demikian, Bajet 2022 dalam peruntukan 
program ini untuk mengarusperdanakan TVET berlaku pengurangan sebanyak RM58.25 
juta. Program TVET ini amat sukar dilaksanakan kerana ia perlu dilakukan dalam tempoh 
yang tertentu. Begitu juga dalam peralatan yang berasaskan teknologi yang memerlukan 
penyelenggaraan berkala bagi tujuan meningkatkan kemahiran.  

Persoalan saya, apabila peruntukan ini dikurangkan dan kebanyakan keadaan ini 
akan menjejaskan pengajian TVET ini maka apakah pelan kerajaan untuk meningkatkan 
dan juga mengarusperdana TVET ini seperti mana yang dihasratkan oleh negara kita.  

Kedua, berapakah sasaran pelajar yang akan dihasilkan melalui peruntukan tahun 
2022 ini? Mohon kementerian memperincikan jumlah sasaran pelatih yang dihasilkan 
daripada pecahan bidang yang ditawarkan.  

Seterusnya, apa pelan dan rancangan kementerian bagi memperkasakan 
program TVET melalui sokongan program apprentice, dengan izin, di syarikat-syarikat 
terpilih terutamanya yang melibatkan industri pembuatan?  

Saya juga ingin bertanya, apa dapatan yang diputuskan dalam Jawatankuasa 
Pemerkasaan Pendidikan TVET bagi menghasilkan impak positif dalam melaksanakan 
pemerkasaan TVET ini yang telah ditubuhkan di bawah Kementerian Pendidikan pada 
tahun 2019 yang lalu memandangkan isu iaitu isu pertindihan melibatkan beberapa 
kementerian termasuk KSM sendiri, Kementerian Pendidikan, Kementerian Pertanian dan 
Industri Makanan, Kementerian Belia dan Sukan, KPLB dan Kementerian Pembangunan 
Wanita, Keluarga dan Masyarakat.  

■1810 

Dalam engagement latihan TVET, berapakah jumlah syarikat sendirian yang telah 
membuat perjanjian ataupun MOU dengan pihak kementerian bagi mengelakkan 
percanggahan ataupun mismatch, dengan izin, antara keperluan industri dengan 
keperluan pekerja yang dihasilkan?  Ia juga termasuk kolaborasi antara pusat pengajian 
TVET dengan pihak industri melalui konsep teaching factory, dengan izin, menambah 
pembabitan industri ke dalam industri berkenaan di dalam pelbagai bidang.  

Seterusnya, saya mohon penjelasan, bagaimanakah langkah-langkah dan ruang 
promosi dan pemasaran bagi mengubah stigma masyarakat yang sebahagiannya masih 
mengatakan bahawa pelajaran pendidikan TVET merupakan pendidikan kelas kedua?  
Nampaknya persepsi yang negatif ini masih berterusan apabila didapati masih ramai 
pelajar di peringkat sekolah menengah tidak berminat menyambung pelajaran ke 
peringkat diploma ataupun sijil di bawah program TVET dalam pelbagai bidang khususnya 
bidang teknologi.  

Seterusnya, Butiran 030200 – Keselamatan dan Kesihatan Pekerjaan.  Isu SOP 
berkenaan COVID-19.  Kita sedia maklum apabila gelombang pandemik melanda negara 
kita, ramai pekerja telah mendapat impak besar terutamanya melibatkan kesihatan dan 
kebajikan.  Yang kedua, isu vaksin di kalangan pekerja.  Sejauh manakah pemantauan 
pihak kementerian terhadap golongan pekerja yang tidak divaksin?  Apakah langkah 
konsultasi yang dipelopori pihak kementerian bagi memberi penerangan dan keyakinan di 
antara pekerja dan majikan berkaitan isu vaksin ini? 

Seterusnya, selepas pewartaan Peraturan Keselamatan dan Kesihatan Pekerjaan 
(Reka Bentuk Pembinaan dan Pengurusan), adakah berlaku pengurangan kemalangan 
ataupun kematian di kalangan pekerja seperti mana yang disasarkan dalam objektif dan 
matlamat peraturan ini? Apakah peraturan ini dapat memanifestasikan 
kebertanggungjawaban dan pembabitan duty holder, dengan izin, secara mandatori 
termasuk pemilik projek, pereka bentuk dan kontraktor binaan?  Dalam kajian 
kementerian, adakah falsafah, dengan izin, self-regulation iaitu tanggungjawab 
memastikan aspek keselamatan di tempat kerja dapat direalisasikan oleh kedua-dua 
pihak iaitu majikan dan pekerja? 



Tuan Ahmad Tarmizi bin Sulaiman [Sik]: Terima kasih Tuan Pengerusi. Saya. terus Butiran 020000- Pembangunan Modal Insan. Dalam butiran ini, program Technical and Vocational Education and Training (TVET) dengan izin, merupakan program paling utama dalam pembangunan modal insan. Namun demikian, Bajet 2022 dalam peruntukan program ini untuk mengarusperdanakan TVET berlaku pengurangan sebanyak RM58.25 juta. Program TVET ini amat sukar dilaksanakan kerana ia perlu dilakukan dalam tempoh yang tertentu. Begitu juga dalam peralatan yang berasaskan teknologi yang memerlukan penyelenggaraan berkala bagi tujuan meningkatkan kemahiran. Persoalan saya, apabila peruntukan ini dikurangkan dan kebanyakan keadaan ini akan menjejaskan pengajian TVET ini maka apakah pelan kerajaan untuk meningkatkan dan juga mengarusperdana TVET ini seperti mana yang dihasratkan oleh negara kita. Kedua, berapakah sasaran pelajar yang akan dihasilkan melalui peruntukan tahun 2022 ini? Mohon kementerian memperincikan jumlah sasaran pelatih yang dihasilkan daripada pecahan bidang yang ditawarkan. Seterusnya, apa pelan dan rancangan kementerian bagi memperkasakan program TVET melalui sokongan program apprentice, dengan izin, di syarikat-syarikat terpilih terutamanya yang melibatkan industri pembuatan?. Saya juga ingin bertanya, apa dapatan yang diputuskan dalam Jawatankuasa Pemerkasaan Pendidikan TVET bagi menghasilkan impak positif dalam melaksanakan pemerkasaan TVET ini yang telah ditubuhkan di bawah Kementerian Pendidikan pada tahun 2019 yang lalu memandangkan isu iaitu isu pertindihan melibatkan beberapa kementerian termasuk KSM sendiri, Kementerian Pendidikan, Kementerian Pertanian dan Industri Makanan, Kementerian Belia dan Sukan, KPLB dan Kementerian Pembangunan Wanita, Keluarga dan Masyarakat. #1810. Dalam engagement latihan TVET, berapakah jumlah syarikat sendirian yang telah membuat perjanjian ataupun MOU dengan pihak kementerian bagi mengelakkan percanggahan ataupun mismatch, dengan izin, antara keperluan industri dengan keperluan pekerja yang dihasilkan? Ia juga termasuk kolaborasi antara pusat pengajian TVET dengan pihak industri melalui konsep teaching factory, dengan izin, menambah pembabitan industri ke dalam industri berkenaan di dalam pelbagai bidang. Seterusnya, saya mohon penjelasan, bagaimanakah langkah-langkah dan ruang promosi dan pemasaran bagi mengubah stigma masyarakat yang sebahagiannya masih mengatakan bahawa pelajaran pendidikan TVET merupakan pendidikan kelas kedua? Nampaknya persepsi yang negatif ini masih berterusan apabila didapati masih ramai pelajar di peringkat sekolah menengah tidak berminat menyambung pelajaran ke peringkat diploma ataupun sijil di bawah program TVET dalam pelbagai bidang khususnya bidang teknologi. Seterusnya, Butiran 030200- Keselamatan dan Kesihatan Pekerjaan. Isu SOP berkenaan COVID-19. Kita sedia maklum apabila gelombang pandemik melanda negara kita, ramai pekerja telah mendapat impak besar terutamanya melibatkan kesihatan dan kebajikan. Yang kedua, isu vaksin di kalangan pekerja. Sejauh manakah pemantauan pihak kementerian terhadap golongan pekerja yang tidak divaksin? Apakah langkah konsultasi yang dipelopori pihak kementerian bagi memberi penerangan dan keyakinan di antara pekerja dan majikan berkaitan isu vaksin ini?. Seterusnya, selepas pewartaan Peraturan Keselamatan dan Kesihatan Pekerjaan (Reka Bentuk Pembinaan dan Pengurusan), adakah berlaku pengurangan kemalangan ataupun kematian di kalangan pekerja seperti mana yang disasarkan dalam objektif dan matlamat peraturan ini? Apakah peraturan ini dapat memanifestasikan kebertanggungjawaban dan pembabitan duty holder, dengan izin, secara mandatori termasuk pemilik projek, pereka bentuk dan kontraktor binaan? Dalam kajian kementerian, adakah falsafah, dengan izin, self-regulation iaitu tanggungjawab memastikan aspek keselamatan di tempat kerja dapat direalisasikan oleh kedua-dua pihak iaitu majikan dan pekerja?.